Môžu sa kombinovať Ashwagandha a lieky na tlak Agen a Nebilet?
Dobry deň chcela by som sa opýtať či môžem užívať aschvaganda v kombinácii s liekmi na tlak agen a nebilet ďakujem pekne..
Dobrý deň,
ďakujeme za Vašu otázku.
Medzi liekmi Agen, Nebilet a výživovým doplnkom Ashwagandha neboli pozorované klinicky závažné interakcie. Ashwagandha však môže zvyšovať krvný tlak s rizikom zníženia farmakologického účinku antihypertenzív. Z toho dôvodu Vám vhodnosť jej užívania odporúčam konzultovať s ošetrujúcim lekárom, ktorý pozná Váš zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková